แนะเก็งกำไรทองขายใกล้ตรุษจีนสินค้าขาดแคลน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ผู้ค้าทองคำรายใหญ่ยังมีมุมมองเป็นบวกต่อทองคำ ครึ่งแรกปีนี้จะไปถึง 1,500 เหรียญสหรัฐ แนะเก็งกำไรระยะสั้น
นพ.กฤชรัตน์ หิรัณยศิริ ประธานกรรมการกลุ่มบริษัท เอ็มทีเอส โกลด์ แม่ทองสุก ประเมินว่า ยังมีมุมมองต่อราคาทองคำว่าเป็นบวก โดยครึ่งแรกปีนี้คาดว่าราคาในตลาดโลกจะปรับตัวขึ้นไปถึง 1,500 เหรียญสหรัฐต่อออนซ์ แม้ว่าสัปดาห์ที่ผ่านมาราคาได้อ่อนตัวลงไป 50.65 เหรียญสหรัฐต่อออนซ์ก็ตาม เพราะตัวเลขการจ้างงานนอกภาคเกษตรสหรัฐออกมาต่ำกว่าคาด ทำให้เงินเหรียญสหรัฐแข็งค่าขึ้นฉุดราคาทองคำ
ทั้งนี้ ให้ติดตามราคาทองคำในตลาด COMEX วันที่ 11 ม.ค.นี้ หากไม่ลงไปทำสถิติต่ำสุดใหม่จะทำให้ราคาทรงตัวอยู่ที่ 1,3601,380 เหรียญสหรัฐ หรือ 19,70019,850 บาทต่อน้ำหนักทองคำหนึ่งบาทใน 1 สัปดาห์ เพื่อปรับตัวขึ้นในช่วงใกล้ตรุษจีนที่จีนจะเข้าซื้อทองจำนวนมาก
“ราคาทองคำเพิ่งดีดกลับขึ้นมาตามแรงซื้อทองคำแท่งในไทยและเอเชีย โดยเฉพาะจีน ทำให้ทองขาดตลาดต้องสั่งล่วงหน้า 1 สัปดาห์จึงจะได้สินค้า สะท้อนความต้องการที่แท้จริงเข้ามา”
นพ.กฤชรัตน์ แนะนำนักลงทุนระยะสั้นให้ซื้อเมื่อราคาอ่อนตัวใกล้แนวรับ และขายเมื่อราคาอยู่ที่แนวต้าน และนักลงทุนระยะยาวให้ซื้อเก็บ
น.ส.ฐิภา นววัฒนทรัพย์ ประธานเจ้าหน้าที่บริหาร บริษัท วายแอลจี บูลเลี่ยน แอนด์ ฟิวเจอร์ส แนะนำให้นักลงทุนซื้อขายภายในกรอบราคา 1,3441,396 เหรียญสหรัฐต่อออนซ์ หรือ 19,28020,040 บาท เนื่องจากราคาจะแกว่งตัวแคบ ส่วนในระยะยาวยังมีมุมมองเชิงบวกต่อราคาทองคำ